laion/Wikipedia-Exotic huggingface dataset:
איגנאטי גרנאט

איגנאטי (אידל) גרנאט (ברוסית: Игнатий Гранат;‏ 31 ביולי 1863 – 29 בדצמבר 1941) היה מו"ל יהודי רוסי, מייסד (יחד עם אחיו הבכור אלכסנדר) הוצאת הספרים "גרנאט", פרופסור מן המניין באוניברסיטת מוסקבה. נולד במוגילב ב-31 ביולי לפי הלוח היוליאני (12 באוגוסט) 1863 במשפחתו של הסוחר אודסה נאום (נחים) בן קיבוב גרנאט. סיים את לימודיו בגימנסיית פולטבה (1883) ופקולטה למשפטים של אוניברסיטת מוסקבה (1887) עם תואר מועמד לדוקטורט (היום היה מקביל לתואר דוקטור למשפטים). הושאר בהמלצת אלכסנדר צ'ופרוב בחוג לכלכלה פוליטית לקראת פרופסורה. ב-1892, יחד עם אחיו אלכסנדר, ייסד במוסקבה את הוצאת הספרים הפרטית "שותפות האחים א' ו-אי. גרנאט ושות' ", אשר רכשה את הזכויות על "מילון אנציקלופדי לשולחן", שפורסם מאז 1891 על ידי "שותפות של א. גבריאל ושות' ". בשנת 1910 החל לפרסם את "המילון האנציקלופדי גרנאט", תוך שימוש באנציקלופדיה בריטניקה כמודל (33 כרכים ממנו פורסמו עד סוף אוקטובר 1917 אז התרחשה מהפכת אוקטובר). הוא הזמין מספר רב של פרופסורים מאוניברסיטת מוסקבה כעורכים למערכת. פרסומים נוספים של אגודת האחים א. ואי. גרנאט ושות' כללו: "תולדות המאה ה-19" (ב-8 כרכים, 1905 - 1907), "תולדות רוסיה במאה ה-19" (ב-9 כרכים, 1907 - 1911), "תולדות זמננו" (ב 8 כרכים, 1910 - 1917) . ב-1917 הפכה השותפות לחברת המניות "המכון הביוגרפי הרוסי של האחים א' ואי. גרנאט", שב-1939 התמזגה עם המכון "האנציקלופדיה הסובייטית". בנוסף לפעילות ההוצאה לאור, עסק איגנטי גרנאט בעבודה מחקרית ופדגוגית. הוא מחברם של מספר ספרים בעלי אופי פוליטי כלכלי ומשפטי - למשל, "שאלת העבודה ורפורמת הקרקע" (1906, תחת השם הבדוי אי. גריי) ו"על שאלת נישול האיכרים באנגליה ” (1908), עליה גם הגן כעבודת המוסמך שלו באותה השנה. היה פרופסור במחלקה למדיניות כלכלית של הפקולטה למדעי החברה באוניברסיטת מוסקבה (1921 - 1925); לימד את הקורס "מדיניות כלכלית". נפטר במוסקבה ב-29 בדצמבר 1941 ונקבר בבית העלמין נובודוויצ'יה. על פי צוואתו הועברה ספרייתו האישית לאוניברסיטת מוסקבה ואז התגלו בה מכתבים מאת ולדימיר לנין לעורכי המילון האנציקלופדי. אחיין (בן של אחות) - כלכלן, מהפכן ודמות כלכלית יורי לרין. האחיין דרך סבא - הארכאולוג והאתנוגרף מיכאיל רבינוביץ' (1916 - 2000), חתן פרס המדינה של הפדרציה הרוסית (1993). Белов С. В. Братья Гранат. — М. : Книга, 1982. — 96 с. Волков В. А., Куликова М. В., Логинов В. С. Московские профессора XVIII — начала XX веков. Гуманитарные и общественные науки. — М.: Янус-К, 2006. — С. 79. — 2000 экз. — ISBN 5-8037-0318-4. Левандовский А. А. ГРАНАТ Игнатий Наумович // Императорский Московский университет: 1755—1917: энциклопедический словарь / составители А. Ю. Андреев, Д. А. Цыганков. — М.: Российская политическая энциклопедия (РОССПЭН), 2010. — С. 187. — 2000 экз. — ISBN 978-5-8243-1429-8. "Гранат Игнатий Наумович". Летопись Московского университета. נבדק ב-2017-12-30. תאריך לידה על פי הלוח היוליאני, או 12 באוגוסט Императорский Московский университет 2010. יחד עם זאת מחברי הספר "פרופסורים של מוסקבה במאות 18 - 20" (ברוסית) ציינו שלא מצאו את המסמכים התומכים בכך בארכיון הממשלתי המרכזי של העיר מוסקבה
יחסי אינדונזיה–גאורגיה

יחסי אינדונזיה–גאורגיה הם היחסים הבילטרליים בין אינדונזיה לגאורגיה. היחסים בין שתי המדינות החלו ב-25 בינואר 1993, שנתיים לאחר התפרקות ברית המועצות בספטמבר 1991. בחגיגות 100 שנות עצמאות גאורגית שהתקיימו בשגרירותה שבג'קרטה ב־2018, הובעה תקווה לחיזוק הקשרים בין המדינות. על היחסים מול גאורגיה הופקדה שגרירות אינדונזיה בקייב, בירת אוקראינה. באירוע קבלת פנים שנערך בה ב־2019 לציון 74 שנות עצמאות אינדונזית, השתתפו זוראב אלכסידזה, שהיה בעברו שגריר באינדונזיה, נציגי הפרלמנט, אנשי משרדי ממשלה גיאורגים, ואנשי סוכנויות שעסקו באפשרויות להרחבת שיתוף הפעולה הכלכלי. סגן שר החוץ הגיאורגי התייחס באירוע זה להחלטה קודמת של ממשלת אינדונזיה לשלוח נציג למדינתו, לקראת הקמתה של נציגות רשמית. לאינדונזיה אין ייצוג דיפלומטי בגאורגיה, ושגרירות אינדונזיה בקייב אמונה על היחסים עם גאורגיה. לגאורגיה יש שגרירות בג'קרטה. מדיה וקבצים בנושא יחסי אינדונזיה–גאורגיה בוויקישיתוף 30th Anniversary of the Establishment of Diplomatic Relations between Indonesia and Georgia, ‏2 בפברואר 2023 The Jakarta Post, Georgia hopes for closer ties with Indonesia, The Jakarta Post (באנגלית) Strengthening Bilateral Relations between Indonesia and Georgia through Diplomatic Reception, ‏27 באוגוסט 2019 Indonesian Embassy In Windhoek Explores Trade Opportunities In Angola | Portal Kementerian Luar Negeri Republik Indonesia, kemlu.go.id Embassy of Indonesia in Georgia, VisaHQ (באנגלית) Embassy of Georgia in Jakarta, Indonesia
לפטר מילו

לפטר מילו (באלבנית: Lefter Millo, ביוונית: Λευτέρης Μίλος;‏ 2 באוגוסט 1966 – 8 במרץ 1997) היה כדורגלן אלבני-יווני ששיחק בעמדת הקשר. שיחק בקבוצות קיי. אף. לופטטרי ופרטיזן טירנה מליגת העל האלבנית, בקבוצות לאריסה ואירקליס סלוניקי מליגת העל היוונית, וכן בנבחרת אלבניה. מילו שיחק בקבוצות קיי. אף. לופטטרי ופרטיזן טירנה מליגת העל האלבנית ובקבוצות לאריסה ואירקליס סלוניקי מליגת העל היוונית. ב-6 באוגוסט 1988 ערך מילו את הופעת הבכורה שלו בנבחרת אלבניה, בתיקו 0-0 נגד נבחרת קובה במשחק ידידות. הוא ערך 20 הופעות במדי הנבחרת. ב-8 במרץ 1997, בגיל 30, נהרג מילו בתאונת דרכים ביאנולי הסמוכה לאריסה. לפטר מילו, באתר Transfermarkt לפטר מילו, באתר National Football Teams לפטר מילו, באתר FootballDatabase.eu Gjirokastra nderon "traktorin" Lefter Millo באתר Gazeta e Sportit, ‏ 13 במרץ 2013 (באלבנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לפטר מילו".
יומנו של מכשף

הספר יומנו של מכשף (בפורטוגזית: O Diário de Um Mago) הוא ספרו של פאולו קואלו משנת 1987 המתאר את מסעו של המחבר בעלייתו לרגל לסנטיאגו דה קומפוסטלה ב-1986 בצפון ספרד. בספר מתואר הנוף והחוויה הרוחנית אותה עובר המחבר וכן מוסברים בו תרגילים לשיפור חיי הקורא המשלבים מדיטציה ודמיון מודרך. המכשף פאולו קואלו, טמן את חרבו הקודמת באדמה בציפייה לקבל עתה חרב חדשה, איתה ציפה להשיג עוצמה רבה יותר משהייתה לו עם החרב הקודמת. אך לרוע מזלו הוא התגאה במקצת על שהוא לא אדם פשוט אלא מכשף ובהתאם לכך החליט המאסטר שלו - שנתן לו את החרב המיוחלת - שלא מגיע לו לקבל אותה. נאמר לו כי אם הוא ייצא למסע רגלי ב"דרך סנטיאגו" (דרך שנוצרים רואים כמצווה בללכת בה ברגל), שהיא נקראת "דרך האנשים הרגילים", ובה ילמד אותו המדריך שלו להרגיש כאדם רגיל ולא כאדם החשוב יותר מאחרים - הוא ימצא את חרבו לאחר חיפוש. לאחר זמן רב של מחשבה, הוא אכן יוצא למסע בעזרת מדריך שהגיע אליו מטעם המאסטר שלו. הספר, כתוב כיומן מסע המספר על מקרים רבים שקרו לו במהלך המסע, אף כי לרובם (מלבד הסיפורים על הכלב) אין כל קשר האחד לשני. לגבי כל דבר שקרה לו לימד אותו המדריך שלו דבר, כגון: האם הוא התנהג כשורה כשקרה לו מקרה פלוני? מה עליו לעשות עכשיו? וכדומה. לגבי השאלה "מה עליו לעשות עכשיו?" יש סדר מסוים מדוע כל דבר כתוב דווקא אחר הדבר שלפניו אם כי ניתן היה בקלות לכתוב זאת בסדר שונה ואף מסודר בהרבה. סוף הסיפור הוא: שהוא מסיים את מסעו ונפרד מהמאסטר שלו, ולאחר מכן משתתף בטקס פרידה מהמדריכים שהתבצע עבור עוד כמה אנשים שנפרדו אף הם ממדריכיהם באותו הטקס. את החרב המיוחלת הוא מוצא לאחר חיפושים רק אחר שהוא כבר נפרד ממדריכו. בתחילת הספר הוא כותב הקדשה למדריך שלו. יומנו של מכשף, באתר OCLC (באנגלית)
מרטינש פניקיס

מרטינש פיניקיס (בלטבית: Mārtiņš Peniķis;‏ 6 בנובמבר 1874 – 18 בפברואר 1964) היה גנרל לטבי, אשר שימש כמפקד הצבא הלטבי בין 1921–1923, ופעם נוספת בין 1928–1934. פניקיס נולד ב-6 בנובמבר 1874 באזור טורלבה בפלך קורלנד שבאימפריה הרוסית. ב-1896 הוא התגייס לצבא האימפריה הרוסית. הוא לחם במלחמת רוסה-יפן, והשתתף בין היתר בקרב מוקדן. ב-1913 הוא החל ללמוד באקדמיה הצבאית ניקולאי. עם פרוץ מלחמת העולם הראשונה, פיניקיס היה מפקד פלוגה. הוא פיקד על הפלוגה שלו במהלך קרב גליציה, ובדצמבר 1914 נפצע. הוא השתתף בקרבות בבלארוס ובלטביה עד מהפכת אוקטובר, אז פרש מהצבא. הוא נותר באזור וידזמה, ולאחר שזו נכבשה בידי הצבא הקיסרי הגרמני, הוא נלקח בשבי. הוא שוחרר עם סיום המלחמה בנובמבר 1918. עם שחרורו, חזר פיניקיס למולדתו ללטביה, שהכריזה בינתיים על עצמאותה. המדינה הצעירה הותקפה בידי הצבא האדום, ופניקיס התגייס לצבא הלטבי הצעיר. הוא פיקד בתחילה על כל היחידות הלטביות באזור קורלנד, ולאחר מכן על חיל המצב של לייפאיה. הלטבים הצליחו להדוף את המתקפה הסובייטית, ובשל כך החליט פיניקיס לפרוש משירות פעיל ומונה למפקד בתי הספר הצבאיים. עם זאת, נסיגתם של הגרמנים מהאזור הבלטי (בעקבות הסכם ורסאי), הותירה ואקום שעד מהרה הפך למלחמת הכול בכול. גנרל רוסי בשם פאבל ברמונט-אבלוב הקים את צבא המתנדבים של מערב רוסיה – גוף שהורכב בעיקר מחיילים רוסים ששוחררו מהשבי הגרמני, וכונו "ברמונטיאנים" על שמו של ברמונט. בתמיכת גדודי פרייקור של גרמנים-בלטים, ברמונט יצא למסע לכיבוש ליטא ולטביה. הברמונטיאנים התקדמו במהירות והגיעו עד שערי עיר הבירה ריגה. לנוכח המשבר הלאומי, חזר פיניקיס לשירות פעיל ומונה למפקד הדיוויזיה ה-2. תחת פיקודו, הדיוויזיה הצליחה לשחרר חלקים גדולים מלטביה מידי הברמונטיאנים. ב-1 באפריל 1921 (לאחר סיום המלחמה), הוא מונה למפקד הצבא הלטבי. הוא כיהן בתפקיד עד 23 בפברואר 1923. ב-25 באפריל 1928 הוא מונה לקדנציה שנייה בתפקיד, שבה כיהן עד 14 בנובמבר 1934, אז פרש מהצבא. לאחר פרישתו, הוא עבד כהיסטוריון צבאי. הוא כתב ספרים העוסקים בהיסטוריה של לטביה, ומסר הרצאות בנושא. במהלך מלחמת העולם השנייה, נכבשה לטביה בידי גרמניה הנאצית. הגרמנים הקימו את הלגיון הלטבי – יחידה של מתנדבים לטבים שפעלה במסגרת הוואפן אס אס. הגרמנים הציעו לפיניקיס לשמש כמפקד הלגיון, אולם הוא סירב. לקראת סוף המלחמה הוא היגר לגרמניה, אולם לאחריה חזר ללטביה, שנכבשה מחדש בידי ברית המועצות. בניגוד לגנרלים לטבים אחרים, השלטונות הסובייטים לא רדפו את פיניקיס, והוא המשיך לעסוק בחקר ההיסטוריה הלטבית. הוא נפטר בריגה ב-18 בפברואר 1964. מרטינש פניקיס באנציקלופדיה הלאומית הלטבית
חוסיין בנמילודי

חוסיין בנמילודי (31 בינואר 1955 – 5 בנובמבר 1981) היה כדורגלן אלג'יראי ששיחק בעמדת החלוץ. שיחק בקבוצת CR בלוזדאד מליגת העל האלג'יראית, וכן בנבחרת אלג'יריה. בנמילודי גדל במחלקות הנוער של IRB מדניה ו-CR בלוזדאד, ושיחק במשך כל הקריירה שלו עד למותו בקבוצה הבוגרת של CR בלוזדאד מליגת העל האלג'יראית. הוא זכה עם המועדון בגביע האלג'יראי בעונת 1977/1978. בנמילודי ערך חמש הופעות בנבחרת אלג'יריה בין השנים 1979–1980, בהן הבקיע שני שערים. הוא היה חלק מסגל הנבחרת בטורניר גביע אפריקה לאומות 1980, טורניר בו הפסידה נבחרתו בגמר. ב-5 בנובמבר 1981, במהלך משחק נגד עין אלבידא במסגרת ליגת העל האלג'יראית, מת בנמיולדי כתוצאה מהרעלת מזון חמורה. CR בלוזדאד הגביע האלג'יראי (1): 1977/1978 חוסיין בנמילודי, באתר Transfermarkt חוסיין בנמילודי, באתר National Football Teams חוסיין בנמילודי, באתר FootballDatabase.eu 30 years after death of Hocine Benmiloudi באתר El-Khabar, ‏ 5 בנובמבר 2011 (בערבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חוסיין בנמילודי".
OpenAI Codex

OpenAI Codex הוא מודל בינה מלאכותית שפותח על ידי חברת OpenAI. המודל מנתח שפה טבעית ומייצר קוד בתגובה. והוא המודל העומד מאחורי GitHub Copilot, כלי השלמה אוטומטית לתכנות עבור סביבות פיתוח נבחרות, כמו ויז'ואל סטודיו ו-Vim. המודל נבנה על בסיס GPT-3 של OpenAI, ואומן לשימוש ביישומי תכנות. מעבר למודל הבסיסי של על GPT-3, אומנה Codex על 159 גיגה-בייט של קוד פייתון נוסף מתוך 54 מיליון מאגרי GitHub. לפי מחקרים של OpenAI נראה ש-Codex יכול להשלים כ-37% מהבקשות להשלמת קוד והוא הופך את התכנות האנושי למהיר יותר. לפי הבלוג של OpenAI, Codex מצטיין ביותר ב"מיפוי בעיות פשוטות לקוד קיים", שהם מתוארים כ"כנראה החלק הכי פחות מהנה בתכנות". על פי מאמר שנכתב על ידי חוקרים מחברת OpenAI, ממשק Codex נתן פתרונות עבור 70.2% מניסיונות המשתמשים. OpenAI טוענת ש-Codex יכול ליצור קוד בלמעלה מתריסר שפות תכנות, כוללGo, JavaScript, Perl, PHP, Ruby, Swift ו-TypeScript, אם כי השפה בה הוא יעיל ביותר היא Python. OpenAI הראתה ש-Codex יכול להתממשק עם שירותים ואפליקציות כמו Mailchimp, מיקרוסופט וורד, ספוטיפיי ו-יומן גוגל. במקרים מסוימים השימוש ב-Codex הציג פגמים כמו קוד לא יעיל ומוזרויות חד פעמיות בדגימות קוד. בראיון ל-The Verge, מנהל הטכנולוגיה הראשי של OpenAI, גרג ברוקמן, אמר כי "לפעמים [Codex] לא ממש מבין מה אתה שואל" ושזה יכול לדרוש קצת ניסוי וטעייה. מאחר ש-Codex מאומן על נתונים ציבוריים, הוא עלול להיות פגיע ל"הרעלת נתונים" באמצעות העלאות מכוונות של קוד זדוני. על פי מחקר של חוקרים מאוניברסיטת ניו יורק, כ-40% מהקוד שנוצר על ידי GitHub Copilot (המשתמש ב-Codex) נמצא בסיכון גבוה לתקלות או פגמי תכנון אחרים שניתנים לניצול. המוסד לתוכנה חופשית הביע דאגה שקטעי קוד שנוצרו על ידי Copilot ו-Codex עלולים להפר זכויות יוצרים. סוגיות שהועלו כוללות האם הדרכה על מאגרים ציבוריים נחשבת שימוש הוגן או לא? כיצד מפתחים יכולים לגלות קוד שמפר זכויות יוצרים? האם מודלים של למידת מכונה מאומנים יכולים להיחשב כקוד מקור שניתן לשינוי או אוסף של נתוני ההדרכה? ואם מודלים של למידת מכונה יכולים בעצמם מוגנים בזכויות יוצרים ועל ידי מי? מחקר פנימי של GitHub מצא שכ-0.1% מהקוד שנוצר הכילו עותקים ישירים מנתוני האימון. בדוגמה אחת המודל פלט את קוד נתוני האימון תוך יישום אלגוריתם השורש הריבועי המהיר, כולל הערות והודעת זכויות יוצרים שגויה. בתגובה, OpenAI קבעה כי "אי הוודאות המשפטית לגבי השלכות זכויות היוצרים של אימון מערכות בינה מלאכותית מטילה עלויות משמעותיות על מפתחי הבינה המלאכותית". Vincent, James (10 באוגוסט 2021). "OpenAI can translate English into code with its new machine learning software Codex". The Verge. נבדק ב-2021-09-03. {{cite news}}: (עזרה) Ben Dickson, What to expect from OpenAI’s Codex API, VentureBeat, ‏17 באוגוסט 2021 Krill, Paul (2 באוגוסט 2021). "GitHub Copilot is 'unacceptable and unjust,' says Free Software Foundation". InfoWorld. נבדק ב-2021-09-03. {{cite news}}: (עזרה) Tim Anderson and Katyanna Quach, GitHub Copilot auto-coder snags emerge, from seemingly spilled secrets to bad code, but some love it, The Register, ‏6 ביולי 2021
Sugar Rush Ride

"Sugar Rush Ride" הוא שיר של להקת הבנים הדרום קוריאנית TXT (אנ') שפורסם כסינגל המוביל מתוך המיני-אלבום הקוריאני החמישי שלהם The Name Chapter: Temptation (אנ'). הוא שוחרר ב-27 בינואר 2023 דרך ביג היט מיוזיק וריפבליק רקורדס. סרטון השיר "Sugar Rush Ride" באתר יוטיוב TXT (투모로우바이투게더) - Sugar Rush Ride [HebSub], סרטון בערוץ "Michal Haimov Kpop HebSub", באתר יוטיוב
איש הישר בעיניו יעשה

איש הישר בעיניו יעשה הוא ביטוי עברי תנ"כי שמבטא מצב של אנרכיה בו אין כפיפות של האדם הפרטי לשלטון המרכזי. במקורו בספר שופטים הוא מבטא הסבר לשחיתות מוסרית שהיא סיבה הן לעבירות שבין אדם לחברו והן לעבירות שבין אדם למקום, המקרא תולה את סיבת השחיתות בכך שעדיין לא התחילה תקופת המלוכה בישראל. הביטוי המנוגד למצב זה, בו האוכלוסייה מוגנת מפני עוולות מוסריות קשות על ידי עוצמתו של השלטון, מבוטא על ידי רבי חנינא סגן הכהנים במסכת אבות. לדבריו יש להתפלל לשלומה של מלכות, משום "שאלמלא מוראה איש את רעהו חיים בלעו". הביטוי מופיע בפסוק בספר שופטים: ”בַּיָּמִים הָהֵם אֵין מֶלֶךְ בְּיִשְׂרָאֵל אִישׁ הַיָּשָׁר בְּעֵינָיו יַעֲשֶׂה.”. פסוק זה מופיע פעמיים בספר שופטים. בפרק י"ז, פסוק ו' מופיע הפסוק כפתיחה לסיפור פסל מיכה, בו מתוארת שחיתות מוסרית של עבודה זרה וגנבה. הפסוק מופיע שוב בסיום ספר שופטים, בפרק כ"א, פסוק כ"ה, בסיום סיפור פילגש בגבעה, המבטא שחיתות של גילוי עריות שמביאה בסיומה גם לשפיכות דמים ולמלחמת אחים. הרב דוד לאו מסכם את המצב בו "איש הישר בעיניו יעשה" בשתי פרשיות אלה, כך: ”מעשה פילגש בגבעה ופסל מיכה נכתבו מפני שבלימודם נבחין מה קורה לעם שאין בו הנהגה ואיש הישר בעיניו יעשה, זהו לימוד לדורות, המלמד יהודי מה יקרה לו אם יסרב לקבל מנהיגות וסמכות. כשהתקופה היא תקופה שאין בה מלך, יכולה אישה להקדיש ממון רב, בהתלהבות רבה, ולחשוב ש"הקדש הקדשתי לה', לעשות פסל מסכה". איזה עיוות! להקדיש לה' לשם מה? לעשות פסל ומסכה, עליהם מצווה ה' שלא לעשות כמותם. כשאין מי שמכוון מגיעים לטעות חמורה שכזאת, כשאין מנהיג משותף מגיעים למלחמה קשה כל כך. מחפים על בני בליעל מחד, ומוכנים להרוג שבט שלם מאידך.” יש דין ויש דיין תפילה לשלום המלכות ביאור:איש הישר בעיניו יעשה, באתר ויקיטקסט ערך מילוני בנושא איש הישר בעיניו יעשה, בוויקימילון איש הישר בעיניו יעשה, 929 - תנ"ך ביחד משנה, מסכת אבות, פרק ג', משנה ב' הרב דוד לאו, מגילת רות, באתר "חברותא"
Pretty Isn't Pretty

"Pretty Isn’t Pretty" (בעברית: "יפה זה לא יפה") הוא שיר מתוך אלבום האולפן השני של אוליביה רודריגו, Guts. טייט מקריי שיתפה שרודריגו שקלה לזמן קצר להוריד את השיר "Pretty Isn't Pretty" מהאלבום Guts, אותו ציינה טייט כאחד האהובים עליה באלבום. בשיר רודריגו מתעמתת עם המציאות הקשה איתה מתמודדות נשים צעירות בחברה המודרנית. היא מפרטת דרכים שונות שבהן החברה יכולה לגרום לנשים צעירות להרגיש לא טובות מספיק, מה שמרמז על כך שחוסר הביטחון הזה הוא תופעה נרחבת בחיי היומיום של נשים, בין אם זה התבוננות במראה או עיסוק במדיה החברתית בטלפון שלהן. מבחינת מוזיקלית, השיר מתואר כבלדה אקוסטית המזכירה את הסגנון המוזיקלי של הקיור. בסקירה שנכתבה על ידי קאט ג'אנג על האלבום ופורסמה ב"פיצ'פורק", השיר מודגש כאחד השירים האיכותיים באלבום. בסקירה שלילית יותר - בביקורת שנכתבה על ידי צ'ארלס ליונס-ברט למגזין "סלנט", המבקר ציין את הרצועה כטעות מזדמנת באלבום, ותיאר אותה כיצירה שונאת סיכון בנושא חשוב. מילות השיר "Pretty Isn't Pretty" באתר Genius סרטון השיר "Pretty Isn't Pretty" באתר יוטיוב Sam Joseph Semon, Olivia Rodrigo's almost kept a song off of her newest album Guts, Mail Online, ‏2023-10-24 Jason Lipshutz, Olivia Rodrigo’s ‘Guts’: All 12 Songs Ranked, בילבורד, ‏8 בספטמבר 2023 (באנגלית אמריקאית) Olivia Rodrigo is even angrier, wittier and rockier on second album GUTS – review, The Independent, ‏8 בספטמבר 2023 (באנגלית) Condé Nast, Olivia Rodrigo: GUTS, Pitchfork (באנגלית אמריקאית) Charles Lyons-Burt, Olivia Rodrigo ‘Guts’ Review: More Visceral and More Consistent, Slant Magazine, ‏2023-09-11 (באנגלית אמריקאית) A release day ranking of every song on Olivia Rodrigo's new album GUTS, The Tab, ‏2023-09-08 (באנגלית בריטית) Rob Sheffield, Every Olivia Rodrigo Song, Ranked, רולינג סטון, ‏13 בספטמבר 2023 (באנגלית) Nicole Dominique, Ranking Every Song On Olivia Rodrigo's New Album "Guts" From Worst To Best, Evie Magazine, ‏11 בספטמבר 2023 (באנגלית) NZ Top 40 Singles Chart, The Official New Zealand Music Chart, ‏18 בספטמבר 2023 ARIA Top 50 Singles, ARIA, ‏18 בספטמבר 2023 Official Streaming Chart, חברת המצעדים הרשמית, ‏15 בספטמבר 2023 (באנגלית) Billboard Hot 100, Billboard, ‏23 בספטמבר 2023 (באנגלית אמריקאית) Streaming Songs, Billboard, ‏23 בספטמבר 2023 (באנגלית אמריקאית) Rosalie Cabison, Hot Trending Songs Powered by X, Billboard, ‏16 בספטמבר 2023 (באנגלית אמריקאית) Billboard Global 200, Billboard, ‏23 בספטמבר 2023 (באנגלית אמריקאית) Billboard Global Excl. US, Billboard, ‏23 בספטמבר 2023 (באנגלית אמריקאית) Hot Rock & Alternative Songs, Billboard, ‏23 בספטמבר 2023 (באנגלית אמריקאית) R. J. Cabral, Hot Alternative Songs, Billboard, ‏23 בספטמבר 2023 (באנגלית אמריקאית) Billboard Canadian Hot 100, Billboard, ‏23 בספטמבר 2023 (באנגלית אמריקאית) R. J. Cabral, Alternative Streaming Songs, Billboard, ‏23 בספטמבר 2023 (באנגלית אמריקאית) Alternative Digital Song Sales, Billboard, ‏23 בספטמבר 2023 (באנגלית אמריקאית) Ireland Songs, Billboard, ‏23 בספטמבר 2023 (באנגלית אמריקאית) TOP AFP/AUDIOGEST, ‏14 בספטמבר 2023 Hot Rock & Alternative Songs, Billboard, ‏2023 (באנגלית אמריקאית) Hot Alternative Songs, Billboard, ‏2023 (באנגלית אמריקאית)
Tianlian

Tianlian (בתרגום לעברית: קשר שמיים) היא מערכת לווייני תקשורת סינית. לווייני המערכת צריכים להבטיח תקשורת אמינה ורציפה בין חלליות (במיוחד מאוישות) לבין תחנות בקרה בקרקע. הלוויין הראשון שוגר בשנת 2008. המערכת צריכה לספק תקשורת אמינה ורציפה בין חלליות פעילות לבין תחנות קרקע. ביעודה היא דומה למערכת של לווייני TDRS. מיקום מספר לווייני במסלול גאוסטציונרי מבטיח שתחנת קרקע אחד לפחות נמצאת בקשר עם לוויין. הדור הראשון של המערכת היה מבוסס על 5 לוויינים. לאחר שיגור הלוויין השלישי חלליות היו יכולות להיות בקשר עם תחנת קרקע 70% ממסלול לעומת 15% לפני הפעלת המערכת. לוויינים היו במשקל של כ-2,100 ק"ג. בשנת 2019 החלו שיגורי הדור השני של המערכת. לווייני הדור השני מפאשרים להעביר את הנתונים בקצב מוגבר ומתוכננים לאורך חיים ארוך יותר. כל השיגורים בוצעו ממרכז שיגור הלוויינים שיצ'אנג. מידע על שיגורים ולוויינים Satellite launch completes network |Sci-Tech |chinadaily.com.cn, www.chinadaily.com.cn 张文芳, Last Tianlian I satellite placed in orbit, global.chinadaily.com.cn
אסמן

האם התכוונתם ל... רכס אסמן – רכס באנטארקטיקה אסמן – אל זורואסטרי אישים: שרון אסמן – איש צבא ישראלי סוזי אסמן – קומיקאית יהודייה-אמריקאית משה ראובן אסמן – רב בית הכנסת ברודסקי בקייב פביאן אסמאן – כדורגלן ארגנטינאי
פטריס רדזינש

פטריס ולדמארס רדזינש (בלטבית: Pēteris Valdemārs Radziņš;‏ 2 במאי 1880 – 8 באוקטובר 1930) היה גנרל לטבי, אשר שימש כמפקד הצבא של לטביה בין 1924–1928. רדזינש נולד ב-2 במאי 1880, למשפחת איכרים בקרבת העיר ולקה (אנ') בפלך ליבוניה שבאימפריה הרוסית. ב-1898 הוא התגייס לצבא האימפריה הרוסית. הוא הוצב בתחילה בקובנה, ולאחר מכן למד בבית הספר הצבאי בווילנה. הוא סיים את לימודיו ב-1901 בדרגת לייטננט משנה. הוא לחם במלחמת רוסיה-יפן כמפקד פלוגה, ולאחר המלחמה הועלה לדרגת לייטננט. ב-1907 הוא החל ללמוד באקדמיית המטה הכללי, וב-1909 הועלה לדרגת קפיטן. ב-1910 הוא סיים את לימודיו באקדמיה בדרגת מאיור. ב-1912 הוא הוצב במטה הדיוויזיה ה-38. בתחילת מלחמת העולם הראשונה הוא לחם עם הדיוויזיה בקרב גליציה. הוא השתתף בקרבות עד סוף המלחמה. בפברואר 1918 רזדינש עזב את הצבא הרוסי ונסע לאוקראינה. ארץ זו ידעה תהפוכות רבות באותה תקופה. פבלו סקורופדסקי הכריז על עצמו כ"הטמאן" והקים את "המדינה האוקראינית", שבפועל הייתה מדינת בובות של הקיסרות הגרמנית. רזדינש הצטרף לצבא האוקראיני החדש, והשתתף בקרבות נגד הסוציאליסטים האוקראינים שהונהגו בידי סימון פטליורה. בדצמבר 1918, נפלה ממשלתו של סקורופדסקי, ופטליורה הכריז על הקמת הרפובליקה העממית של אוקראינה. רזדינש הצטרף לצבאו של פטליורה. עם זאת, גם ממשלת פטליורה לא שרדה זמן רב לנוכח פלישה של הצבא האדום. בספטמבר 1919 כבשו הסובייטים את אוקראינה, ורזדינש נמלט לוורשה. בוורשה, נפגש רזדינש עם נציגים ממולדתו לטביה, שגם היא הכריזה בינתיים על עצמאותה. רזדינש שוכנע לחזור לארצו, ובאוקטובר הוא התגייס לצבא הלטבי החדש. באותה תקופה, האזור הבלטי היה שרוי בכאוס, ולטביה הצעירה נאלצה להתגונן מול פלישה סובייטית, מרד של סוציאליסטים לטבים, ומתקפה של צבא המתנדבים של מערב רוסיה שנתמך בידי גדודי פרייקור של גרמנים-בלטים. רזדינש השתתף בקרבות רבים, וב-5 בפברואר 1920 הועלה לדרגת גנרל. באוקטובר של אותה שנה, הוא פרש מהצבא, וכתב מספר ספרים העוסקים בהיסטוריה של לטביה ובתאוריה צבאית. ב-23 בפברואר 1924 הוא חזר לצבא ומונה למפקד הצבא הלטבי. הוא כיהן בתפקיד עד 25 באפריל 1928, אז עזב את התפקיד, לבקשתו, ומונה למפקד הקורסים האקדמיים הצבאיים. הוא נפטר בריגה ב-8 באוקטובר 1930. פטריס רזדינש באתר מסדר לאצפליס פטריס רזדינש באנציקלופדיה הלאומית הלטבית
סאמה-באג'או

סאמה-באג'או הוא שם כולל למספר קבוצות אתניות אוסטרונזיות בדרום מזרח אסיה הימית. קבוצות אלה קוראות לעצמם Sama או Samah וכן מוכרות בשם האקסונים באג'או. הם בדרך כלל חיים בים ומשתמשים בכלי שיט קטנים מעץ כדי להתנייד ממקום למקום. יש להם יכולת גנטית לשהות זמן רב מתחת למים. הסאמה-באג'או הם הקבוצה האתנית הדומיננטית באיים של טאווי-טאווי בפיליפינים.[דרוש מקור] הם חיים גם באיים של ארכיפלג סולו, בחופים של מינדנאו ובאיים אחרים בצפון פיליפינים וכן גם במזרח בורנאו, סולאווסי, ולאורך האיים המזרחים של אינדונזיה. בפיליפינים קבוצות אלו מאוחדות תחת זרם דתי הדומה לזה של מורו. בעקבות הסכסוך בדרום הפיליפינים, רבים מבני סאמה-באג'או מאזור פיליפינים היגרו לסבה, אחת מ-13 המדינות המרכיבות את מלזיה, וכן להאיים הצפוניים של הפיליפינים. נכון ל-2010 הם הקבוצה האתנית השנייה בגדולה בסבה.[דרוש מקור] סאמה-באג'או מכונים לעיתים "צועני הים" או "נוודי הים", מונחים שמשמשים כדי לתאר קבוצות אתניות בעלות אורח חיים מסורתי דומה, כגון מוקן שחיים לאורך ארכיפלג מרגי, ארכיפלג הנמצא באזור תאילנד-מיאנמר וכן קבוצה אתנית בשם אורנג' לאוט החיה בדרום-מזרח סומטרה וכן באיי ריאו באינדונזיה. נראה שההתפשטות המודרנית של הסאמה-באג'או מחוץ לאזורים בהם הם ישבו באופן מסורתי קשורה להתפתחות הסחר הימי במלפפון ים.[דרוש מקור] מדיה וקבצים בנושא סאמה-באג'או בוויקישיתוף ערך זה הוא קצרמר בנושא אנתרופולוגיה. אתם מוזמנים לתרום לוויקיפדיה ולהרחיב אותו. שבט קדום שעבר אבולוציה ויכול לחיות מתחת למים נמצא בסכנה, באתר וואלה, 28 בדצמבר 2023
איגיל

איגיל (בערבית: إيغيل) הוא יישוב וקומונה כפרית במזרח מחוז מרקש-אספי במרכז מרוקו. נכון לשנת 2004, היישוב מונה 5,619 תושבים. היישוב הוקם בשנת 1992. ערך מורחב – רעידת האדמה במרוקו (2023) ב־8 בספטמבר 2023 אירעה במרוקו רעידת אדמה בעוצמה של 6.8 בסולם מגניטודה לפי מומנט, ומוקד הרעידה היה בשטח של איגיל. הרעידה גרמה ליותר מ־2,900 הרוגים ועוד מעל ל־5,600 פצועים. המקום נפגע קשות כתוצאה מהרעידה. היישוב ממוקם במורדות הרי האטלס, כ־40 קילומטרים מדרום־מזרח למרקש. מדיה וקבצים בנושא איגיל בוויקישיתוף תבנית:Cita web תבנית:Cita web תבנית:Cita web תבנית:Cita web תבנית:Cita web ערך זה הוא קצרמר בנושא יישובים באפריקה ובנושא מרוקו. אתם מוזמנים לתרום לוויקיפדיה ולהרחיב אותו.